దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
సెలెక్టర్ల మధ్య గంభీర్ ప్రస్తావనే రాలేదట..!
కుల్దీప్ యాదవ్ ప్రదర్శన గురించి సెలక్టర్ల మధ్య చర్చకు వచ్చింది. కానీ.. జట్టులో అప్పటికే అశ్విన్, జడేజా రూపంలో స్పిన్నర్లు ఉన్నారు. వారికి అదనంగా యువరాజ్
TNN | Updated:
May 8, 2017, 03:49PM IST
ఐపీఎల్ పదో సీజన్&zwnj;లో అద్భుతంగా రాణిస్తున్న భారత వెటరన్ ఓపెనర్ గౌతమ్ గంభీర్ ఛాంపియన్స్ ట్రోఫీకి ఎంపికవుతాడని అభిమానులు ఆశించారు. కానీ.. సెలక్టర్లు అతనికి మొండిచేయి చూపారు. ఛాంపియన్స్ ట్రోఫీ కోసం 15మందితో కూడిన భారత్ జట్టును సెలక్టర్లు సోమవారం ప్రకటించిన విషయం తెలిసిందే. ఈ ఎంపిక సమయంలో కనీసం గంభీర్ ప్రస్తావన ఏదీ సెలక్టర్ల మధ్య చర్చకు రాలేదని సెలక్షన్ కమిటీ ఛైర్మన్ ఎమ్మెస్కే ప్రసాద్ స్పష్టం చేశారు. స్పిన్నర్ కుల్దీప్ యాదవ్, సురేశ్ రైనా, రిషబ్ పంత్&zwnj;&zwnj; గురించి కమిటీలో చర్చకు వచ్చినా.. కాంబినేషన్ కుదరకపోవడంతో వారిని పక్కన పెట్టాల్సి వచ్చిందని ఛైర్మన్ వివరించారు. ఐపీఎల్ పదో సీజన్&zwnj;లో ఇప్పటి వరకు 12 మ్యాచ్&zwnj;లాడిన గంభీర్ నాలుగు అర్ధశతకాలు బాది మొత్తం 425 పరుగులతో టాప్-2 బ్యాట్స్&zwnj;మెన్&zwnj;గా కొనసాగుతున్నాడు. వికెట్ కీపర్/ బ్యాట్స్&zwnj;మెన్&zwnj;గా ఢిల్లీ డేర్&zwnj;డెవిల్స్ జట్టుకి ఆడుతున్న యువ హిట్టర్ రిషబ్ పంత్ సంచలన ఇన్నింగ్స్&zwnj;లతో ఆశ్చర్యపరుస్తున్నాడు. కుల్దీప్ యాదవ్ చైనామన్ బౌలింగ్&zwnj;తో ప్రత్యర్థులను ఉక్కిరిబిక్కిరి చేస్తున్నాడు. దీంతో ఈ ముగ్గురికి ఛాంపియన్స్ ట్రోఫీలో అవకాశం దక్కుతుందని అంతా భావించారు.
&lsquo;కుల్దీప్ యాదవ్ ప్రదర్శన గురించి సెలక్టర్ల మధ్య చర్చకు వచ్చింది. కానీ.. జట్టులో అప్పటికే అశ్విన్, జడేజా రూపంలో స్పిన్నర్లు ఉన్నారు. వారికి అదనంగా యువరాజ్ సింగ్, కేదార్ జాదవ్ కూడా స్పిన్ బౌలింగ్ చేయగలరు. కాబట్టి కుల్దీప్&zwnj;ని ఎంపిక చేయలేకపోయాం. అలానే రిషబ్ పంత్&zwnj; ఆటతీరుపై కూడా సెలక్టర్లు సానుకూలంగా స్పందించారు. కానీ.. అతడికి మరోసారి అవకాశమివ్వాలని నిర్ణయించాం. ఈ ఇద్దరు యువ క్రికెటర్లకి తప్పకుండా మంచి భవిష్యత్ ఉంటుంది. అయితే ఐపీఎల్&zwnj;లో ఆటగాళ్ల ప్రదర్శన ఆధారంగా ఛాంపియన్స్ ట్రోఫీకి జట్టును ఎంపిక చేయలేదు. అందుకే గంభీర్ ప్రస్తావన చర్చకు రాలేదు&rsquo;అని ఎమ్మెస్కే ప్రసాద్ వివరించారు. జూన్ 1 నుంచి ఇంగ్లాండ్&zwnj;లో ఛాంపియన్స్ ట్రోఫీ ఆరంభంకానుంది.
ఛాంపియన్స్ ట్రోఫీకి భారత జట్టు
విరాట్ కోహ్లి (కెప్టెన్), మహేంద్ర సింగ్ ధోని (వికెట్ కీపర్), శిఖర్ ధావన్, రోహిత్ శర్మ, అజింక్య రహానె, యువరాజ్ సింగ్, కేదార్ జాదవ్, మనీశ్ పాండే, హార్దిక్ పాండ్య, రవిచంద్రన్ అశ్విన్, రవీంద్ర జడేజా, మహ్మద్ షమీ, ఉమేశ్ యాదవ్, భువనేశ్వర్ కుమార్, జస్&zwnj;ప్రీత్ బుమ్రా